Ден на инженерната химия в ХТМУ

В рамките на Договор №: BG-RRP-2.004-0002-C01, „BiOrgaMCT“ (Биоактивни органични и неорганични авангардни материали и чисти технологии) по процедура: BG-RRP-2.004 – Създаване на мрежа от изследователски висши училища в България по Национален план за възстановяване и устойчивост​ на 29 ноември 2024 г. се проведе второто издание на Деня на инженерната химия в ХТМУ.

Научната конференция с международно участие се радва на голям интерес от бизнеса. По време на събитието бяха представени фирмени доклади на Алмагест ЕООД - Производство на етанол от зърнени култури, B2N ООД - Пионер в 3D индустрията на Балканите, Релина ЕООД - Производство на food и pharma продукти, Технофос АД - Иновации във фосфатните технологии, Германо-Българската индустриално-търговска камара (ГБИТК) - Първият и основен партньор на представителите на германската икономика в България.

Събитието бе открито от Ректора на Химикотехнологичния и металургичен университет проф. Сеня Терзиева-Желязкова.

Официален гост на събитието бе г-н Такаюки Шинозава, съветник в посолството на Япония в България и д-р Людмила Пеева от Queen Mary University of London.

Втората част от конференцията бе постерната сесия „Академия и индустрия“ и фирмено изложение, в което бяха представени: B2N ООД, Релина ЕООД, Елаците Мед АД, Региоком Европейско Дружество България, Химкомплект-Инженеринг АД, Аурубис България АД, Лиебхер-Хаусгерете Марица ЕООД.

https://chemeng.uctm.edu/